Estadio Corregidora

Estadio Corregidora er et stadion i den meksikanske byen Querétaro. Det brukes hovedsakelig til fotball, og er hjemmebanen til Querétaro FC. Det har en kapasitet på 34 130 tilskuere. Det er oppkalt etter frigjøringsheltinna Josefa Ortiz de Domínguez, som er kjent som «La Corregidora». Stadionet blei åpna 5. februar 1985, i forkant av VM i fotball 1986, og var arena for fire VM-kamper.